गोबां सुबुंफोरा नो उन्दुना थानाय समाव सिमां नुयो धोनि आरो कौतिपति जानाय नि, नाथाय खम सुबुंफोरा सो बे सिमां खौ मोगथां महर होनो हायो एबा मोगथां जायो।  आमेरिका नि सासे सुबुं नि सिमां आ मोगथां जाबाय।  सिमां आव हरसे नि गेजेराव नो कौति पति जानाय नुदोंमोन, सुबुं आ सिमां आव मोनसे लतारि नम्बर नुदोंमोन आरो खौनो बायदोंमोन आरो बेनो खाफाल खौ सोलायना होयो।  लाकि द्र आव बे सुबुं आ 2लाख 50 रोजा दलार देरहायो, बे सुबुं नि मुङा एलोनजो कलमेन, जायगारि खौरां बिजों निफ्राय मिथिना मोननाय बादिब्ला 2 दलार आव बायदोंमोन बेखौ बे सुबुं आ, भारत नि रां आव बेखौ सोलायोब्ला 2 कौति नि खाथि आव मोनहैयो।  सोमोनांथाव।
 बागसा जिलानि 22 नं ककलाबारि बिटिसि बियाबनि उप्रा बिसाइख'थियाव मिट्रजत दोलोनिफ्राय देरहासात जालांनाय बिजाथि मन्तु बर'आ बिटिसिनि MCLA महरै समायखिरा लाबाय।  बिटिसि सेकरिटारियेतआव खुंफुंनाय मोनसे हाबाफारिनि गेजेरजों बिटिसिनि बुंथिगिरि काथिराम बर'आ मन्तु बर'खौ MCLA महरै समायखिरा लाहोयो।  बे हाबाफारियावनो बिटिसिनि गाहाय खुंगिरि प्रमद बर'जों लोगोसे MLA लरेन्स इसलारी बिटिसिनि गुबुन गुबुन बिफाननि मावफुं सोद्रोमाफोरा बाहागो लायो ।  समायखिरा लाखांनायनि उनाव बिथाङा खौरांगिरिफोरनि सिगाङाव बुंदों बे देरहानाय आ रायजोफोरनि देरहानाय, बियाब नि जौगानायनि थाखाय आंखौ फोथायनानै सायखदों, बेखायनो रायजोफोरनि आंखाल अजद खौ सुफुंनाय आ नो आंनि गुबै थांखि जागोन होनना।  मखजाथावदि बे बियाब आव दानि बितिआर नि गाहाय प्रमद बर आ नो गेलेना देरहादोंमोन, नाथाय बिथाङा गुबुन बियाब आव बो गेलेना देरहानायनि थाखाय बेनिखौ उनाव गारनांगौ जादोंमोन जायनि थाखाय उफ्रा बिसायखथि आ जादोंमोन।
 रायजो आव दैबाना नि थासारि आ मोजां जालांगासिनोब्लाबो नाथाय दासिमबो गुबुन गुबुन जायगा याव दैबाना या दं, 27 जिला नि गुबुन गुबुन जायगा याव, खौरां मोननाय बादिब्ला आसाम आव जानाय मोननै खोलोब नि दैबाना आरो हा गिसिखानाय आव दासिम 175 सुबुंफोरनि जिउ गोमाबाय।  दासिमबो 2 लाख नि बारा सुबुंफोरा रिलिफ केम्प आव थानो गोनां जादों होनना मिथिना मोनदों।
 गिथावना, अख्रां गेजेराव 230 दावबायारि थानाय बिरखं आव हरखाब उखुन्दै, दिल्लि बिरखं गाथोन आव जादोंमोन जाथाय आ, स्पाईसजेत नि बिरखं आव बेबायदि जाथाय जानायनि थाखाय गोनांथारै बिरखं गाथोन आव ओंखारहोनांगौ जायो, दिल्लि निफ्राय जबलपुर सिम थांबाय थादोंमोन बिरखं आ, गासैबो दावबायारिफोरा बारगयो, जाब्रबथाय जानाय समाव 5000 फुत गोजौ आव बिरगासिनोमोन बिरखं आ।
 कृकेत आव मा समाव सोर गेलेगिरि आ मा रेकर्द खालामो बेखौ रावबो सानसनो हाया।  कृकेत नि जारिमिन आव रिसार्दस, सेहवाग, तेन्दुलकार, गिलख्रिस्त, पन्तिं बायदि गेलेगिरिफोरा खालामनो हायि रेकर्द खौ खालामो भारत नि सासे बलार जशप्रित बुमराह आ।  ईंग्लेन्द आव सोलिबाय थानाय तेस्त गेलेनाय आव नैथि सान आव मोनसे रेकर्द खालामनो हायो, जायखौ रावबो 145 बोसोरनि तेस्त गेलेनायनि जारिमिन आव रावबो खालामनो हायाखैमोन।  तेस्त कृकेत आव मोनसे अभार आव बयनिख्रुय बांसिन रान बुनाय गेलेगिरि जादों बुमराह या, गासै 35 रान बुदोंमोन मैया, ईंलेन्द नि बलार स्तुवार्त ब्रद नि अभार आव नो बुयो रान खौ, दिनैसिम रावबो बेसेबां रान बुनो हायाखैमोन।  मखजाथावदि स्तुवार्त ब्रद हा बेनि सिगां बो भारत नि गेलेगिरि जों सोमोन्दो दंमोन रेकर्द खालामजानायनि, भारत नि बारग गेलेगिरि युवराज सिंह आ बिनि अभार आव नो ति-20 आव मोन 6 बल आव मोन 6 सिक्स बुदोंमोन।  युवराज नि उनाव फिन खनसेबाव भारत नि गेलेगिरि आ दुखु होबाय ब्रद खौ।
 केएलअ एबा कमतापुर लिबारेशन आर्मि आव जईन जानो थांनाय सोनाब बंग आरो कक्राझार नि सा6 सुबुंफोरखौ हमदों।  आसाम पुलिस आ हमदों होनना खौरां मोनदों।  नागालेन्द नि मन जिला निफ्राय थांनाय 30 जुन आव आव नागालेन्द पुलिस नि मदद आव आसाम पुलिस आ हमो सेंग्राफोरखौ।  केएलअ जईन जानो थांनाय सेंग्राफोरनि मुङा सोनाब बंग नि अपन बर्मन 25, तापस रय 25, मनोज राय 26 आरो कक्राझार नि साहा सराईखोला नि बिष्णु बर्मन 18, बिप्लब राय 24 आरो बिश्वजित राय 31 होनना मिथिना मोनदों, दायो कक्राझार पुलिस नि आखाय आव दं होनना मिथिना मोनदों।
 बिबान आव थानाय समाव बलिउद नि मेथाय आव रिल भिदिअ बानायना लानानै जेंना याव गोग्लैबाय सा 3 पुलिसफोरा।  दानि समाव आव गोबाङानो रिल भिदिअ बानायो, नआव नो जा गुबुन जायगा याव नो जा, गोबाङानो गोबां भिदिअफोर बानायो।  जाथाय आ उत्तर प्रदेश नि, हरदोई पुलिस थाना नि सिंनि सासे आयजो पुलिस आ पुलिस नि गाननायजों नो रिल भिदिअ बानायदोंमोन बिबान आव थानाय समाव, बेनि थाखाय नो सासपेन्द खालामजाबाय।  बिबान खौ मोजाङै मावि नि दाय आवनो आयजो पुलिस जों लोगोसे सानै भिदिअ आव थाफानाय पुलिसफोरखौ बो सासपेन्द खालामदों, ईउनिफर्म आव गासै 8 ता रिल भिदिअ बानायदोंमोन, भिदिअ आ सोराङाव फैनायनि उनाव नो एसपि आ नायबिजिरनायनि बिथोन होयो आरो उनाव सासपेन्द खालामो। 